ኣብዚ ሕጂ እዋን፡ ኣብ ጣልያን ደግሲ ኮሮናቫይረስ ተራእዩ፡ መዓልታዊ ዝለዓለ ቑጽሪ መልከፍቲ ይምዝገብ ኣሎ። ትማሊ ሰንበት ጥራይ፡ 11,705 በቲ ቫይረስ ዝተለኸፉ ሰባት ክትረክብ እንከላ፡ ብቀዳም ድማ 10,925 ሓደሽቲ ብኮቪድ-19 ዝሓመሙ ሰባት ተረኺቦም እዮም። ኣብ'ቲ ቅድም ክብል ዝተርኣየ ሓያል ለበዳ ኮሮናቫይረስ፡ ጥልያን ኣብ ኤውሮጳ ኣዝያ ዝተጠቕዐት ሃገር ምንባራ ይዝከር። እታ ሃገር፡ ዛጊድ 410 ሽሕ መልከፍቲ ኮሮናቫይረስ ዘመዝገበት ኮይና፡ ልዕሊ 36 ሽሕ ሞት ብምምዝጋብ ድማ ኣብ ኤውሮጳ ካልኣይቲ እያ። ቀዳማይ ሚኒስትር ጁሴፔ ኮንቴ፡ ኣብ'ቲ ብሰንበት ዝሃቦ መግለጺ “ግዜ ክነጥፍእ ኣይንኽእልን፤ ስለ'ዚ ሙሉእ ዕጽዋ ከወግዱልና ዝኽእሉ ንቑጠባና ዘይሃስዩ ስጉምታት ክንወስድ ኣለና። ነዚ መንግስቲ ድልው’ኳ እንተኾነ፡ ኩሉ ክኣ እጃሙ ክገብር ይግባእ” ኢሉ። ወሲኹ፡ መሸፈኒ ኣፍን ኣፍንጫን ብግቡእ ምጥቃም፣ ኣካላዊ ርሕቀትካ ምሕላውን ኢድካ ምሕጻብን እቶም ቀንዲ መከላኸሊታት ዝርግሐ ኮሮናቫይረስ ስለዝኾኑ፡ ተግባራዊ ክኾኑ’ዮም ብምባል ኣዘኻኺሩ። ካልኦት ጥልያን እትወስዶም ስጉምታት?
